चीनने पुन्हा एकदा चिंता वाढवली; वुहानमध्ये सर्वाधिक कोरोना रुग्णांची नोंद

चीनमध्ये पुन्हा एकदा कोरोना वेगाने पसरत आहे. दोन वर्षांच्या विनाशानंतर वुहानमध्ये पुन्हा एकदा कोरोना संसर्गाची प्रकरणे झपाट्याने वाढत आहेत. चीनमध्ये गेल्या २४ तासांत कोरोनाचे ५२६ रुग्ण आढळले आहेत. गेल्या दोन वर्षांनंतर एका दिवसात नोंदवलेल्या संसर्गाची ही सर्वात मोठी संख्या आहे. ५२६ रुग्णांपैकी २१४ रुग्णांमध्ये कोरोनाची लक्षणे आढळून आली असून ३१२ रुग्णांमध्ये कोरोनाची लक्षणे आढळलेली नाहीत. वाढलेल्या रुग्णांमध्ये ही दिलासादायक बाब आहे की, २४ तासांत एकाही रुग्णाचा कोरोनामुळे मृत्यू झालेला नाही.

कोरोनाच्या रुग्णांमध्ये पुन्हा एकदा वाढ झाल्यानंतर चीनमधील जनता सतर्क झाली आहे. त्याचवेळी, २४ तासांत कोरोनाची ५०० हून अधिक प्रकरणे नोंदवल्यानंतर चीनच्या कोविड शून्य धोरणाला हा मोठा धक्का मानला जात आहे. कोरोनाचा आलेख वर गेल्यानंतर चीनने वुहान, शंघाई-कवांनडांगसह अनेक शहरांमध्ये रेड अलर्ट जारी केला आहे. लोकांना मास्क घालण्याचे आणि कोरोना नियमांनुसार वागण्याचे आवाहन करण्यात आले आहे.

जगभरातील कोरोना संसर्गाच्या रुग्णांचा आकडा ४४.६६ कोटींच्या पुढे गेला आहे, तर मृतांचा आकडा ६० लाखांच्या जवळ पोहोचला आहे, तर गेल्या एका महिन्यात जगभरात ५.२२ कोटींहून अधिक कोरोनाचे रुग्ण आढळले आहेत, तर २१४ लाख लोकांना या धोकादायक विषाणूने ग्रासले आहे.